กสทฯทุ่ม3พันล้านชิงตลาดบรอดแบนด์
นายสมพล จันทร์ประเสริฐ รองกรรมการผู้จัดการใหญ่ บริษัท กสท โทรคมนาคม เปิดเผยว่า กสทฯ จะใช้งบลงทุน 3,000 ล้านบาท
17 ส.ค. 2554

นายสมพล จันทร์ประเสริฐ รองกรรมการผู้จัดการใหญ่ บริษัท กสท โทรคมนาคม เปิดเผยว่า กสทฯ จะใช้งบลงทุน 3,000 ล้านบาท
โพสต์ทูเดย์ — กสทฯ ทุ่ม 3,000 ล้านบาท รับบรอดแบนด์แข่งเดือด หวังโกยรายได้ 8,000 ล้านบาท 
นายสมพล จันทร์ประเสริฐ รองกรรมการผู้จัดการใหญ่ บริษัท กสท โทรคมนาคม เปิดเผยว่า กสทฯ จะใช้งบลงทุน 3,000 ล้านบาท ปรับปรุงโครงข่ายบริการอินเทอร์เน็ตความเร็วสูง หรือบรอดแบนด์ รับมือกับการแข่งขันในธุรกิจนี้ที่จะรุนแรงขึ้นจากการที่ผู้ให้บริการแต่ละรายต่างลงทุนชิงฐานลูกค้า 
การปรับกลยุทธ์ธุรกิจครั้งนี้จะช่วยให้ กสทฯ มีรายได้เพิ่มขึ้น 20% หรือกว่า 8,000 ล้านบาท จากปีที่ผ่านมาที่มีรายได้ 7,000 ล้านบาท และมีผู้ใช้บริการบรอดแบนด์เพิ่ม 50% จากปัจจุบันมีลูกค้าอยู่ที่ 2 หมื่นราย แบ่งเป็นกลุ่มลูกค้าองค์กร 5,000 ราย และลูกค้าทั่วไปอีก 1.5 หมื่นราย
รายได้ทั้งหมดแบ่งเป็นกลุ่มบรอดแบนด์ 4 กลุ่มธุรกิจ คือ กลุ่มบริการวงจรสื่อสารข้อมูล มีรายได้ 5,560 ล้านบาท กลุ่มบริการอินเทอร์เน็ต 1,220 ล้านบาท กลุ่มบริการอีบิซิเนสมีรายได้ 111 ล้านบาท และกลุ่มบริการระบบรักษาความปลอดภัย 189 ล้านบาทสำหรับภาพรวมธุรกิจบรอดแบนด์ มีการแข่งขันรุนงแรงขึ้น โดยเน้นทำตลาดที่ความเร็วเพิ่มขึ้นแต่ราคาเท่าเดิม เห็นได้ชัดเจนจากราคา 590 บาท จากเดิมที่ความเร็ว 2 เมกะบิตต่อวินาทีแต่ขณะนี้เพิ่มขึ้นเป็น 8 เมกะบิตต่อวินาที ซึ่ง กสทฯ จะ ใช้กลยุทธ์ในลักษณะดังกล่าวเช่นเดียวกัน แต่ให้ความสำคัญที่คุณภาพของความเร็วด้วย
นายสมพล กล่าวว่า ในปีนี้ กสทฯ จะเน้นให้บริการกลุ่มลูกค้ารายย่อย โดยจะลงทุนประมาณ 100 ล้านบาท เพื่อติดตั้งขยายพื้นที่ให้บริการอินเทอร์เน็ตความเร็วสูงไร้สายภายใต้แบรนด์แคท ไว-ไฟ ให้ได้ 2 หมื่นจุดในสิ้นปี และตั้งเป้า 3 ปี จะขยายพื้นที่ให้บริการอย่างต่อเนื่อง เพื่อตอบรับความต้องการของลูกค้าทุกไลฟ์สไตล์ เป็น 8 หมื่นจุด ด้วยงบประมาณอีกกว่า 700 ล้านบาท
รวมทั้ง สอดคล้องกับนโยบายบรอดแบนด์แห่งชาติของรัฐบาลที่ต้องการให้ประชาชนทั้งประเทศเข้าถึงอินเทอร์เน็ต 80% ภายใน 5 ปี จากปัจจุบันที่มีการเข้าถึงเพียง 30% เท่านั้น